**DIE INGRID JONKER-PRYS VIR AFRIKAANSE POËSIE 2025**

**(DIGDEBUTE MET ISBN)**

Digters of hul uitgewers word uitgenooi om in te skryf vir die Ingrid Jonker-prys vir Afrikaanse poësie van 2025.

1. Die prys word jaarliks beurtelings aan ŉ Afrikaanse of ŉ Engelse debuutdigbundel toegeken, die twee tale waarin Ingrid Jonker geskryf het. Die prys word slegs vir ŉ werk met ŉ ISBN toegeken wat gedurende die twee jaar voor die jaar van beoordeling verskyn het. Byvoorbeeld: Vir die 2025 Ingrid Jonker-prys vir Afrikaanse poësie kom bundels in aanmerking wat in 2023 en 2024 gepubliseer is.

2. Geen gesamentlike toekenning mag gemaak word nie (met ander woorde: die prys kan nie gedeel word nie) en ŉ digter kan slegs een maal vir die prys in aanmerking kom.

3. Slegs debuutbundels wat deur Suid-Afrikaanse uitgewers gepubliseer word, kom in aanmerking vir die Ingrid Jonker-prys.

4. Slegs digters met Suid-Afrikaanse burgerskap, of digters met óf permanente verblyfreg óf vlugtelingstatus wat in Suid-Afrika woon en werk, sal vir die Ingrid Jonker-prys oorweeg word.

5. ŉ Digter wat reeds ŉ bundel in Afrikaans gepubliseer het, kan nie daarna ŉ Engelse bundel voorlê nie, en omgekeerd. Vertalings sal ook nie vir die prys in aanmerking kom nie. Indien ŉ skrywer egter reeds boeke in ander genres (prosa of drama) gepubliseer het en dan ŉ eerste Afrikaanse of Engelse digbundel die lig laat sien, kan hy/sy wel vir die Ingrid Jonker-prys oorweeg word.

6. ŉ Bundel wat gedigte/tekste in Engels en Afrikaans bevat, mag wel voorgelê word. Die uitgewer sal egter in so ŉ geval moet besluit of die bundel vir die Afrikaanse of Engelse prys voorgelê word – ŉ bundel kan net een keer voorgelê word.

Voltooi asb die aangehegte inskrywingsvorm en besorg dit saam met **drie** eksemplare (nie PDF-weergawes) van die digdebuut wat in die jare 2023 of 2024 verskyn het en volgens die reglement vir die Ingrid Jonker-prys in aanmerking kom, aan:

Die Ingrid Jonker-pryskomitee

c/o Prof Marius Crous,

Main Building Office 4-401

South Campus

Nelson Mandela University

Gqeberha

Tel. 041-504 3791 / 2227

Stuur dit asseblief per koerier.

E-pos asseblief ook die inskrywingsvorm aan die sameroeper van die komitee, Marius Crous, by: marius.crous@mandela.ac.za.

Die sluitingsdatum vir voorleggings **is 15 Julie 2025.** Geen laat inskrywings sal aanvaar word nie.